Ապրիլին Զախարովան հայտարարեց, որ Մոսկվան մտահոգ է Թուրքիայում ԶԼՄ-ների ազատության դեգրադացվող իրավիճակի համար. «Հալածանքների են ենթարկվում ոչ միայն թուրք և ռուս լրագրողները, այլև եվրոպական երկրների ԶԼՄ-ների ներկայացուցիչները: Թուրքիայում Sputnik գործակալության գլխավոր խմբագիր Թուրալ Քերիմովի մուտքն արգելելը ԶԼՄ-ների ճնշմանը միտված Անկարայի քաղաքականության ցուցիչ է»[103]: Մայիսի սկզբին էլ Զախարովան հայտարարեց, որ Թուրքիայում խոսքի ազատության շուրջ տիրող իրավիճակն անթույլատրելի է, ուր մարդկանց կալանավորում, ահաբեկում և արտաքսում են ամենափոքր իսկ քննադատության, հեգնանքի կամ երգիծանքի փորձի համար[104]: